
[bookmark: _Hlk128557019]Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.125/2021 pentru modificarea şi completarea Legii nr.127/2019 privind sistemul public de pensii, precum şi pentru modificarea şi completarea Ordonanţei de urgenţă a Guvernului nr.6/2009 privind instituirea pensiei sociale minime garantate, trimis Comisiei pentru muncă şi protecţie socială în procedură de urgenţă, cu adresa nr. PLx 49/2022 din 21 februarie 2022, pentru dezbatere pe fond.


PREŞEDINTE,
ADRIAN SOLOMON

R A P O R T
asupra proiectului de Lege privind aprobarea Ordonanţei de urgenţã a Guvernului nr.125/2021 pentru modificarea şi completarea Legii nr.127/2019 privind sistemul public de pensii, precum şi pentru modificarea şi completarea Ordonanţei de urgenţă a Guvernului nr.6/2009 privind instituirea pensiei sociale minime garantate


În temeiul art.95 şi 117 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr.PLx 49/2022 din 21 februarie 2022, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţã a Guvernului nr.125/2021 pentru modificarea şi completarea Legii nr.127/2019 privind sistemul public de pensii, precum şi pentru modificarea şi completarea Ordonanţei de urgenţă a Guvernului nr.6/2009 privind instituirea pensiei sociale minime garantate.

Proiectul de lege are ca obiect de reglementare aprobarea Ordonanței de urgență a Guvernului nr. 125/2021 prin care se stabilesc, începând cu 1 ianuarie 2022, valoarea punctului de pensie la 1586 de lei, și nivelul indemnizației sociale pentru pensionari la 1000 de lei.

Proiectul de lege a fost adoptat de Senat, în calitate de primă Cameră sesizată, în şedinţa din 14 februarie 2022.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

La întocmirea prezentului raport, comisia a avut în vedere:
· avizul favorabil al Consiliului Legislativ (nr.989/14.12.2021)
· avizul favorabil al Consiliului Economic şi Social (nr.8314/14.12.2021)
· avizul favorabil al Comisiei juridice, de disciplină şi imunităţi 
(nr. 4c-13/95/8.03.2022)
· avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/85/02 martie 2022)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/49/1.martie2022).

La dezbaterile care au avut loc în şedinţa comisiei din 28 februarie 2023 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:
· dl Marius-Ilie Stanciu – Secretar de Stat, Ministerul Muncii și Solidarității Sociale;
· dna Georgeta Jugănaru - director, Ministerul Muncii și Solidarității Sociale.

La lucrări şi-au înregistrat prezenţa membrii comisiei conform listei de prezenţă.
Raportul comisiei a fost adoptat cu unanimitate de voturi.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor adoptarea proiectului de lege în forma adoptată de Senat.


	PREŞEDINTE,			SECRETAR,
	Adrian Solomon 		Dan-Constantin Şlincu 




Şef birou Lidia Vlădescu

Întocmit, 
Consilier parlamentar Elena Anghel 
1

Comisia pentru muncă şi protecţie socială
Telefon: 021.414.11.30, 021.414.11.31; 021.314.68.69; e-mail: cp07@cdep.ro

2

2

image1.jpeg
ROMANIA




